**МОТИВИ: за изменение и допълнение на Наредба за изграждане и опазване на зелената система на територията на община Хаджидимово (Приета с Решение № 93 по Протокол № 8 от 30.05.2008 г.на Общински съвет – Хаджидимово)**

1. **Причини, налагащи изменението и допълнението на подзаконовия нормативен акт:** Наредбата за изграждане и опазване на зелената система на територията на община Хаджидимово е приета с Решение № 93 по Протокол № 8 от 30.05.2008 г. С нея се уреждат обществените отношения свързани с планирането, изграждането, поддържането, развитието и опазването на зелената система на територията на Община Хаджидимово.

Във връзка с постъпил протест от прокурор при Окръжна прокуратура гр. Благоевград против чл. 10, ал. 1 предл. 1 в частта, относно „малки покрити обслужващи обекти /кафенета, сладкарници, обекти за забавни игри, за художествени и хоби дейности/ чл. 31, чл. 33, чл. 37 от посочената Наредба е необходимо да се направи предложеното изменение.

**2. Цели, които се поставят:**

Основна цел с приемането на направените промени е премахване на противоречието с нормативни актове от по-висока степен.

**3. Очаквани резултати:**

Постигане на съответствие на действащата подзаконова нормативна уредба с приложимото в тази област национално законодателство от по-висока степен и в създаването на стабилна подзаконова нормативна уредба в сферата на обществените отношения свързани с планирането, изграждането, устойчивото поддържане, опазването и развитието на зелената система в община Хаджидимово.

**4. Финансови и други средства, необходими за прилагането на новата уредба:** Не са необходими повече от предвижданите годишно финансови средства за провеждане на мероприятия за поддържане, развитие и опазване на зелените площи на територията на общината.

**5. Анализ на съответствие с правото на ЕС.**

Предложеното изменение на Наредбата за изграждане и опазване на зелената система на територията на община Хаджидимово съответства изцяло на европейското законодателство.

На основание чл. 26, ал. 2, 3 и ал. 4 от ЗНА, заинтересованите лица могат в 14-дневен срок от публикуване на настоящия проект на Интернет страницата на Община Хаджидимово да направят предложения и да изразят становища по проекта. Срокът е по-кратък, защото в Административен съд – Благоевград е образувано дело против определени разпоредби в Наредбата за изграждане и опазване на зелената система на територията на община Хаджидимово.